Νταγκ Μάξτεντ

Ο Νταγκ Μάξτεντ (πλήρες ονοματεπώνυμο Douglas Francis Maxted, Γουεστ Χαμ, Λονδίνο, Ηνωμένο Βασίλειο, 1914 – Αδελαΐδα, Αυστραλία, 1999) ήταν Βρετανός καλλιτέχνης εικονογραφημένων εκδόσεων και δημιουργός κόμικς.

 Βιογραφικά στοιχεία 

Οι γονείς του (William E. Maxted και Frances, το γένος Webb) μετανάστευσαν στην Αυστραλία όταν εκείνος βρισκόταν στην ηλικία των 11 ετώνDoug Maxted, βιογραφία στο UK comics Ανακτήθηκε στις 18/10/2018. Εκεί ολοκλήρωσε εγκύκλιες σπουδές στο Norwood School και αποφοίτησε από τη Σχολή Καλών Τεχνών της βόρειας Αυστραλίας, στην οποία και διδάχθηκε σχέδιο από τους Ivor Hele και Millward Gray. Εκεί γνωρίστηκε με τους μετέπειτα καλλιτέχνες των κόμικς Phillip Wearne και Max Judd. Κατόπιν υπηρέτησε στον Β’ Π.Π. και ακολούθως έπιασε δουλειά σε μία βιομηχανία ψυγείων ως μηχανικός, αλλά τότε τον πλησίασε ο Wearne και του πρότεινε να δουλέψει ως εικονογράφος για τον εκδότη H.E. Hoffman, για λογαριασμό του οποίου δημιούργησε το 1944 τις πρώτες του εικονογραφημένες σειρές «Dick Weston», «Star Report» και «Big Rick Roland»με πρωταγωνιστές τους αντίστοιχους χαρακτήρες. Προηγούμενα, είχε συνεισφέρει στις σειρές «Uncle Si», «The Family Next Door», «Pirate Pete» και «Rollo of the Big Top» του ίδιου ιδιοκτήτη. Το 1947 έφτιαξε τη δική του εταιρεία («Ben Barbary Bushranger Comics»National Library of Australia_Ben Barbary Comics Ανακτήθηκε στις 18/10/2018) όπου δημοσίευσε τις σειρές «Vesta the Vesuvian», «Captain Carver», «Little Bosco» και «Peter Dragon of Scotland Yard», έως το 1949. Τη δεκαετία του ’50 απασχολήθηκε και στο χώρο της διαφήμισης, ενώ ανέλαβε καλλιτεχνικός διευθυντής του εκδοτικού οίκου «Rigby» (1958). To 1962 γύρισε στη Μεγάλη ΒρετανίαLambiek Comiclopedia_Doug Maxted Ανακτήθηκε στις 18/10/2018  και εργάσθηκε για την εταιρεία «IPC»Βιογραφία του Douglas Baxted στην Εθνική Βιβλιοθήκη της Αυστραλίας Ανακτήθηκε στις 18/10/2018 σχεδιάζοντας κυρίως αθλητικού περιεχομένου ιστορίες, όπως  τις «Legge’s Eleven», «Yellowknife of the Yard», «Come On, Coggin!», «The Sludgemouth Sloggers», «Drifter Long», «Uncle Ironsides», «His Sporting Lordship», «Typhoon Tracey», «The Hard Man», «Charlie Peace», «Nutty Slack» για τα περιοδικά «Valiant», «Buster» Σειρές του καλλιτέχνη στο περιοδικό Buster Ανακτήθηκε στις 18/10/2018, «Smash!», «Tiger» «Hurricane» και «Roy of the Rovers». Το 1983 επέστρεψε οικογενειακώς στην Αυστραλία, όπου ζωγράφιζε από χόμπι στη σύνταξή του. 

Απεβίωσε το 1999 σε ηλικία 85 ετών.

 Παραπομπές 

Κατηγορία:Βρετανοί δημιουργοί κόμικς